CELEX: 62016CN0521
Language: el
Date: 2016-10-05 00:00:00
Title: Υπόθεση C-521/16: Αίτηση προδικαστικής αποφάσεως την οποία υπέβαλε το Amtsgericht Hannover (Γερμανία) στις 5 Οκτωβρίου 2016 — Ralf-Achim Vetter, Susanne Glang-Vetter, Anna Louisa Vetter, Carolin Marie Vetter κατά Germanwings GmbH

30.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/16
            
         Αίτηση προδικαστικής αποφάσεως την οποία υπέβαλε το Amtsgericht Hannover (Γερμανία) στις 5 Οκτωβρίου 2016 — Ralf-Achim Vetter, Susanne Glang-Vetter, Anna Louisa Vetter, Carolin Marie Vetter κατά Germanwings GmbH
   (Υπόθεση C-521/16)
   (2017/C 030/18)
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Hannover
   
      Διάδικοι στην υπόθεση της κύριας δίκης
   
   
      Ενάγοντες: Ralf-Achim Vetter, Susanne Glang-Vetter, Anna Louisa Vetter, Carolin Marie Vetter
   
      Εναγόμενη: Germanwings GmbH
   
      Προδικαστικά ερωτήματα
   
   
               1)
            
            
               Έχει το άρθρο 5, παράγραφος 3, του κανονισμού (ΕΚ) 261/2004 (1) την έννοια ότι η δυνατότητα αποφυγής αφορά μόνον την επέλευση των έκτακτων περιστάσεων ή αφορά επιπλέον και τις συνέπειες των έκτακτων περιστάσεων, ήτοι την ακύρωση ή τη μακρά καθυστέρηση;
            
         
               2)
            
            
               Σε περίπτωση που το Δικαστήριο αποφανθεί επί του πρώτου ερωτήματος ότι η δυνατότητα αποφυγής αφορά την καθυστέρηση: Εάν αεροσκάφος που εκτελεί την προγενέστερη πτήση επηρεάζεται από τις έκτακτες περιστάσεις, πρέπει ο πραγματικός αερομεταφορέας ήδη μετά την επέλευση των έκτακτων περιστάσεων στην προγενέστερη πτήση να αναζητήσει αεροσκάφος αντικαταστάσεως ή μπορεί να αναμείνει έως ότου καταστεί βέβαιο ότι οι έκτακτες περιστάσεις οδηγούν σε σοβαρές καθυστερήσεις στην επόμενη πτήση;
            
         
               3)
            
            
               Σε περίπτωση που το Δικαστήριο αποφανθεί επί του πρώτου ερωτήματος ότι η δυνατότητα αποφυγής αφορά την καθυστέρηση: Αποτελεί η κράτηση αεροσκάφους μέσω υπομισθώσεως υπέρβαση των ορίων του ανεκτού, όταν το σχετικό κόστος είναι τριπλάσιο του κόστους της κανονικής πτήσεως;
            
         
      (1)  Κανονισμός (ΕΚ) αριθ. 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ L 46, σ. 1.)